Diari Oficial de la Generalitat Valenciana


Sumari del DOGV 5787, del 18-06-2008 (2008/6799)

Notificació de l'aprovació del programa d'actuació integrada per al desenvolupament urbanístic del sector 2 El Almendolar, de Losa del Obispo.
----------------------------------------------------------------------------------------------------------------------------------------------

### Dades del document

Número de DOGV
:   5787

Data del DOGV
:   18-06-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/6799


Data del document
:   27-05-2008

Organisme emissor
:   Xelonia, SL

Tipus de document
:   Edicte

Descriptors 

:   * Losa del Obispo
    * empresa privada
    * pla d'urbanisme

Notificació de l'aprovació del programa d'actuació integrada per al desenvolupament urbanístic del sector 2 El Almendolar, de Losa del Obispo. [2008/6799]  
La mercantil Xelonia, SL, amb domicili a València, carrer de Colom, 03-8 Q, anuncia la comunicació als propietaris desconeguts, o amb ignorat parador, de l'aprovació del programa d'actuació integrada, d'ara endavant PAI, per al desenvolupament urbanístic del sector 2 El Almendolar, de Losa del Obispo, la firma del contracte de l'urbanitzador amb l'Ajuntament, així com de l'opció de modalitat de pagament que assistix als propietaris, en virtut de l'article 166.1 de la Llei Urbanística Valenciana, d'ara endavant LUV.  
L'objecte del present anunci és comunicar la resolució d'aprovació del PAI de referència, per acord del Ple de l'Ajuntament de la Llosa del Bisbe de 7 de març de 2008, i en virtut de l'article 166.1 de la LUV i el 296.4 del Reglament d'Ordenació i Gestió Territorial i Urbanística, informar de la possibilitat d'optar per pagar les càrregues urbanístiques en metàl·lic o en terrenys, les dades de les quals consten individualitzats en el propi Ajuntament. En el cas que no s'efectue la sol·licitud en el termini indicat, s'entendrà que s'opta per la modalitat de retribució en terrenys.   
Si s'opta per la modalitat de pagament en metàl·lic, el propietari haurà de prestar garantia real o financera que assegure el desembossament de la retribució, per mitjà de l'atorgament en escriptura pública en què assumisca, en benefici de l'urbanitzador, l'obligació de pagar-li la quota d'urbanització que aprove l'Ajuntament, amb desembossament previ a l'exercici de qualssevol accions contra la liquidació d'eixa quota; tot això en el termini de dos mesos des de la publicació del present anunci. Així mateix, el propietari haurà de manifestar les situacions jurídiques que afecten les finques de la seua propietat, així com facilitar la documentació necessària per a identificar-les, qualificar-les i, si és el cas, valorar-les.  
Paràmetres urbanístics: a) en residencial intensiu superfície de 70 m², la fatxada de 5,50 i el cercle inscriptible de 6 metres de diàmetre. L'adjudicació de parcel·la mínima en blocs amb IEN = 3 requerix una superfície de sòl inicial aportat de 513,44 m², amb un aprofitament subjectiu de 0,409. b) en industrial de 400 m²s, façana de 12 metres i cercle inscriptible de 10 metres de diàmetre. En l'industrial l'adjudicació de parcel·la mínima en blocs amb IEN = 1,42 m²t/m²s requerix una superfície de sòl inicial aportat d'1.063,67, amb un aprofitament subjectiu de 0,534.  
L'import global de les càrregues d'urbanització és 3.323.782,95 (IVA inclòs) més el cànon de sanejament imposat per EPSAR que ascendix a 141.399,20 euros, amb una repercussió unitària de 67,83 €/ms, i el coeficient de canvi aprovat és 64%.  
L'import provisional de les indemnitzacions és de 102.720,00 euros, amb una repercussió de 2,099 €/m²s. Este import serà abonat pels propietaris en metàl·lic.  
Tots estos costos es troben supeditats a retaxació de càrregues, si es dona el cas, i a eventuals rectificacions degudes al cost d'excessos i defectes d'aprofitament, i sobretot, als costos deguts a les indemnitzacions, que es calcularan definitivament en el projecte de reparcel·lació, article 126 j) de la Llei Urbanística Valenciana. D'altra banda el cost real de la retribució s'indicarà en la quota de liquidació inclosa en el projecte de reparcel·lació.  
Llistat de propietaris desconeguts o amb ignorat parador:  
  
València, 27 de maig de 2008.- El representant: Eloy Cuenca Romeu.